CELEX: 62019CN0685
Language: sl
Date: 2019-09-17 00:00:00
Title: Zadeva C-685/19: Predlog za sprejetje predhodne odločbe, ki ga je vložilo Landgericht Frankenthal (Nemčija) 17. septembra 2019 – OK/Daimler AG

27.1.2020   
            
            
               SL
            
            
               Uradni list Evropske unije
            
            
               C 27/13
            
         
      Predlog za sprejetje predhodne odločbe, ki ga je vložilo Landgericht Frankenthal (Nemčija) 17. septembra 2019 – OK/Daimler AG
      (Zadeva C-685/19)
      (2020/C 27/17)
      Jezik postopka: nemščina
      
         Predložitveno sodišče
      
      Landgericht Frankenthal
      
         Stranki v postopku v glavni stvari
      
      
         Tožeča stranka: OK
      
         Tožena stranka: Daimler AG
      
         Vprašanji za predhodno odločanje
      
      
                  1.
               
               
                  Ali je treba člen 5(2), drugi stavek, točka (a), Uredbe (ES) št. 715/2007 Evropskega parlamenta in Sveta z dne 20. junija 2007 o homologaciji motornih vozil glede na emisije iz lahkih potniških in gospodarskih vozil (Euro 5 in Euro 6) in o dostopu do informacij o popravilu in vzdrževanju vozil (1) razlagati in uporabljati tako, da je treba potrebi uporabe odklopnih naprav v smislu te določbe pritrditi le tedaj, kadar tudi z uporabo vrhunske tehnologije, razpoložljive v času pridobitve homologacije za konkretni model vozila, ni bilo mogoče zagotoviti zaščite motorja pred okvarami ali poškodbami in varnega delovanja vozila?
               
            
                  2.
               
               
                  Za primer, da je odgovor na prvo vprašanje pritrdilen:
                  
                               
                           
                           
                              Ali so iz drugih razlogov – na primer zaradi manjkajočih dolgoročnih izkušenj, nesorazmerno visokih stroškov vrhunske tehnologije v razmerju do drugih tehnologij s pomembnim vplivom na prodajno ceno – dopustna odstopanja od načelne obveznosti uporabe vrhunske tehnologije, razpoložljive v času pridobitve homologacije?
                           
                        Za primer, da je odgovor na prvo vprašanje nikalen:
                  
                               
                           
                           
                              Ali gre tudi pri uporabi načelno dopustnih tehnoloških sestavnih delov za nedopustno odklopno napravo v obliki tako imenovanega „toplotnega okna“, če so parametri, shranjeni v zvezi s tem v krmilnem sistemu motorja, izbrani tako, da se čiščenje izpušnih plinov
                           
                        
                              (a)
                           
                           
                              na podlagi izbranih temperatur zaradi običajno pričakovanih temperatur tekom večine leta
                           
                        
                              (b)
                           
                           
                              na podlagi drugih parametrov – na primer v obliki aktualne višine vozila nad ravnjo morske gladine – v upoštevnih regijah Nemčije oziroma evropskega notranjega trga
                              nikoli ne aktivira ali pa se aktivira le v omejenem obsegu?
                           
                        
            
         (1)  UL 2007, L 171, str. 1.